DIS VERBY, BOYS!
As iemand jou 'n onreg aangedoen het en jy probeer hom terugkry – daarom iets sleg aan hom terug te wil doen – dan is jy besig om in te meng met God se genade en vergifnis. As jy die saak nie in liefde kan skik nie, gee dit in gebed vir die Here en laat Hy dit op sy tyd hanteer sonder om Hom voor te skryf hoe, want jy het nie van beter geweet nie – Hy sal.
KORSIES OP DIE RUGBYVELD (50)
Een dag in die vroeë 1980's was die kookwaterspan van die Wes-Transvaal in 'n Boeing op 'n buitelandse vlug van Johannsburg na Frankfurt – die Mielieboere sou in Windhoek afklim vir 'n promosie-/relegasie-wedstryd teen Suidwes-Afrika.
Sowat 45 minute nadat die span van Johannesburg opgestyg het begin die vliegtuig kajuitdrukprobleme ondervind. Die vlieënier moet dringend 'n nooddaling doen, dus heelwat laer vlieg, en hy begin om die vliegtuig skerp te laat val, en in die spanning van die oomblik verspreek hy hom so effens en kondig aan dat hy 'n 'noodlanding' gaan doen.
Die volgende oomblik was dit chaos. Sommige passasiers begin gil, vrouens val flou, en die Wes-Transvaalse spanmaats begin mekaar groet. Die Sondagkoerant Rapport, wie se verslaggewer ook op die vliegtuig was, se opskrif twee dae later was "Dis verby, boys!"
Gelukkig vir die manne was dit nie verby nie en het die Boeing op 'n hoogte van 5 000 voet teruggevlieg Johannesburg toe.
Ons het 818 gaste aanlyn